Bernard Freyberg
General-potpukovnik Bernard Cyril Freyberg, 1. baron Freyberg (Richmond, 21. ožujka 1889. – Windsor, 4. srpnja 1963.) je bio britanski vojni časnik iz Prvog i Drugog svjetskog rata, koji je od 1946. do 1952. godine bio generalni guverner Novog Zelanda. 

Veteran Meksičke revolucije, Freyberg je služio kao časnik u Prvom svjetskom ratu. Sudjelovao je u iskrcavanju na Galipolje te je bio najmlađi britanski general u ratu; kasnije je služio na Zapadnom frontu, gdje je odlikovan Viktorijinim križem i trima DSO-ima, čime je postao najodlikovaniji britanski časnik u Prvom svjetskom ratu. Freyberg je volio biti blizu borbi, a Winston Churchill mu je dao nadimak "Salamander", zbog njegove sposobnosti da se provuče neozlijeđen kroz vatru. 

U Drugom svjetskom ratu, Freyberg je zapovijedao Novozelandskim ekspedicijskim snagama tokom bitke za Kretu, Sjevernoafričke kampanje i Talijanske kampanje. Sudjelovao je u savezničkim porazima u Grčkoj i na Kreti, ali je uspješno zapovijedao 2. novozelandskom divizijom u Sjevernoj Africi, uključujući i drugu bitku kod El Alameina. 

U Italiji, doživio je poraz kod Monte Cassina, ali je zato uspješno oslobodio Padovu i Veneciju te je bio jedan od prvih koji su ušli u Trst, gdje se uspješno suprostavio Titovim partizanima. Nakon rata, preselio se na Novi Zeland, gdje je od 1946. do 1952. bio generalni guverner. 

Po odlasku s funkcije, Freyberg se vratio u Englesku, gdje je često sjedio u Domu lordova. Preminuo je 1963. godine nakon rupture jedne od svojih ratnih ozljeda, a pokopan je na crkvenom groblju u blizini Guildforda.

Literatura

Vanjske veze 

 Official biography at Government House, Wellington. Accessed 14 February 2006.
 First World War.com – Who's Who – Bernard Freyberg. Accessed 14 February 2006.
  from the Dictionary of New Zealand Biography
 . Accessed 14 February 2006.
 Location of grave and VC medal  (Surrey). Accessed 14 February 2006.
 Photo of Generals Freyberg and Morshead conferring in a shell hole in North Africa
  
 

Britanski vojskovođe
Komandanti Prvog svjetskog rata
Komandanti Drugog svjetskog rata
Generalni guverneri Novog Zelanda